Celtia Figueiras

**Celtia Figueiras Rama**, nada en Esteiro (Muros) en 1986, é unha actriz, monicrequeira e produtora teatral. Fundou en 2007 A Xanela do Maxín e ao longo da súa carreira produciu, escribiu e dirixiu máis de 30 pezas teatrais. 

## Traxectoria  
Iniciou a súa carreira profesional con *Chincha Rabincha*, espectáculo fundacional da Xanela do Maxín, compañía teatral orientada á creación de obras para o público familiar e ao xénero escénico dos monicreques. Dende aquela, exerceu como autora, directora, dramaturga ou intérprete en producións desta compañía como son *En busca da arte* (2008), *Os libros do titiriteiro* (2009), *A caixa de Nuk* ou *A pequena Lúa* (2009). 

A súa traxectoria inclúe obras teatrais como *O rei destronado* (2010), *O murmurio do mar* (2013), *Só lles falta falar* (2014) ou *O Bigote de Mimí* (2016), así como proxectos de intervención social como *Pasando a Bóla* (2023) e *Rachando* *co Guión* (2025). Nos últimos anos tamén impulsou dende a súa compañía producións como *As aventuras de Gale (2017),* O *Apalpador* e *a nena sen medo* (2018), *A toupiña que quería saber quen lle fixera aquilo na cabeza* (2019),  *Leonardo e os biosbardos* (2021), *Lúa quere viaxar* a *Marte!* (2022) ou *Coliño* (2023).  

Ademais do seu traballo coa Xanela do Maxín, Celtia Figueiras, colaborou con outras compañías e artistas en espectáculos de formacións como Teatro Buratini, Títeres Alakrán ou Art-Monium. En 2021 participou en O soño musical dos mapas celestes, xunto a Uxía e Germán Díaz. Como narradora oral, implicouse en diversos proxectos e colaborou con artistas como Luis Vallecillo en pezas como *O Bigote de Mimi* (2016) ou *Cantamos?* (2018).

### Audiovisual 
Fóra do seu traballo no escenario, Celtia Figueiras realizou incursións na produción audiovisual. En 2020, produciu e realizou a miniserie *Os Toupiconsellos* para o Fondo de Proxectos Culturais da Xunta de Galicia e, no 2021, fixo o propio con *Toupiciencia.* En ambas as dúas producións tamén desempeñou roles como actriz e guionista.

### Faceta Literaria 
Como autora, Celtia Figueiras escribiu contos para a infancia e a mocidade, entre eles *U-la Lúa* (2018), *Cantamos?* (2018), *O Apalpador e a nena sen medo* (2019), *Pasando a Bóla* (2020), *A Viaxe de Saira* (2021), *Toupiciencia* (2021), *Lúa quere viaxar a... Marte!* (2022) e *O Libro da Toupiciencia* (2022). Estes títulos foron publicados baixo o selo de Guindastre Edicións, no que tamén exerce como directora editorial.

## Obras de teatro 
* *Chincha Rabincha* (2007; autora, directora e actriz)
* *En busca da arte* (2008; autora, directora e actriz)
* *O Pazo de Papel* (2008; actriz)
* *Os libros do titiriteiro* (2009; autora, directora e actriz)

* *A caixa de Nuk* (2009; autora, directora e actriz)
* *A pequena Lúa* (2009; autora, directora e actriz)
* *O rei destronado* (2010; autora, directora e actriz)
* *Titeremusicontos* (2010; autora e directora)
* *O murmurio do mar* (2013; autora e directora)
* *A paz no peto* (2013; autora, directora e actriz)
* *Recital de Contos Cantados* (2013; directora)
* *Só lles falta falar* (2014; autora, directora e actriz)
* *Dondo* (2014; autora, directora e actriz)
* *Cántoche un Conto?* (2015; directora)
* *A obra de Castelao en teatro de sombras* (2016; autora, directora e actriz)
* *Visita teatralizada Camilo José Cela* (2016; directora e actriz)
* *As Estacións en Contos* (2016; autora, directora e actriz)
* *O Bigote de Mimí* (2016; directora e actriz)
* *As aventuras de Gale* (2017; autora, directora e actriz)
* *U-la Lúa?* (2017; autora, directora e actriz)
* *O Mundo de Carliños* (2017; directora)
* *Cantamos con Celtia e Rosi* (2018; autora, directora e actriz)
* *Gale, a historia da lingua* (2018; autora, directora e actriz)
* *O Apalpador e a nena sen medo* (2018; autora, directora e actriz)
* *Cantares das Letras* (2018; directora)
* *O Aniversario da Biblioteca* (2018; directora e actriz)
* *Cantamos?* (2018; autora, directora e actriz)
* *A toupiña que quería saber quen lle fixera aquilo na cabeza* (2019; autora, directora e actriz)
* *A Galiña dos ovos de ouro* (2019; actriz)
* *Apalpador 3.0* (2019; directora e actriz)
* *U-la Lúa? na escola* (2019; autora, directora e actriz)
* *A viaxe de Saira* (2020; directora e actriz)
* *A gárgola do mestre Mateo* (2021; directora e actriz)
* *O Soño Musical dos mapas Celestes* (2021; actriz)
* *Leonardo e os Biosbardos* (2021; directora e actriz)
* *Saira 3.0* (2021; directora e actriz)
* *Toupiciencia Show* (2022; autora)
* *Lúa quere viaxar a... Marte!* (2022; autora e actriz)
* *Sorpresa*! (2023; autora e actriz)
* *O Apalpador e as palabras perdidas* (2023; autora, directora e actriz)
* *Coliño* (2023; directora e actriz)
* *Babá-Bebé* (2023; autora, directora e actriz)
* *Confi, o Golfiño Manoliño* (2024; directora e actriz)
* *Pasando a bóla, xogando para cambiar* (2024; actriz)
* *De Castro a Villalta* (2024; directora e actriz)
* *Inventoras con mentes curiosas* (2024; directora e actriz)
* *Rato Pérez* (2024; autora, directora e actriz)
* *De Castro a Villalta* (2025; directora e actriz)

## Obras publicadas 
* *U-la Lúa* (2018)
* *Cantamos?* (2018)
* *O Apalpador e a nena sen medo* (2019)
* *Pasando a Bóla* (2020)
* *A Viaxe de Saira* (2021)
* *Toupiciencia* (2021)
* *Lúa quere viaxar a... Marte!* (2022)
* *O Libro da Toupiciencia* (2022)

## Notas